
ΔΕΛΤΙΟ ΤΥΠΟΥ
Μαθαίνουμε να σώζουμε ζωές: Δωρεάν εκπαίδευση πρώτων βοηθειών για τους δημότες

Ο Δήμος Αλιάρτου - Θεσπιεών προσκαλεί τους δημότες να συμμετάσχουν σε πρόγραμμα εκπαίδευσης πρώτων βοηθειών, που θα πραγματοποιηθεί σε δύο ημερομηνίες στις 25/10/2026, 01/11/2026, ώρα 10:00 – 14:00, στις δύο Δημοτικές Ενότητες (Συνεδριακό Αλιάρτου, Συνεδριακό Μαυρομματιού).
Σε μια καρδιακή ανακοπή ή μια πνιγμονή, τα πρώτα λεπτά κρίνουν την έκβαση. Συχνά ο πρώτος που βρίσκεται δίπλα στον πάσχοντα δεν είναι γιατρός, αλλά ένας συγγενής, ένας γείτονας ή ένας περαστικός. Στόχος του προγράμματος είναι κάθε πολίτης να μπορεί να αναγνωρίσει ένα επείγον περιστατικό και να δράσει σωστά μέχρι να φτάσει η βοήθεια.
Τι θα μάθουν οι συμμετέχοντες
Το πρόγραμμα συνδυάζει θεωρία και πρακτική εξάσκηση σε εκπαιδευτικά οργάνων και προσομοιωτές, σε πέντε ενότητες:
1. Βασική Υποστήριξη Ζωής (BLS) και ΚΑΡΠΑ – αναγνώριση καρδιακής ανακοπής, κοιλιακής μαρμαρυγής και εμφράγματος, έλεγχος αεραγωγού και αναπνοής, κλήση των υπηρεσιών υγείας, θωρακικές συμπιέσεις και εμφυσήσεις διάσωσης, με πρακτική εφαρμογή.
1. Απινίδωση – περιγραφή και χρήση του αυτόματου εξωτερικού απινιδωτή (Α.Ε.Α.), φωνητικές εντολές, κανόνες ασφαλείας και συντήρησης, χάρτης απινιδωτών, ο ρόλος του πρώτου ανταποκριτή και το νομικό πλαίσιο, με άσκηση σε εκπαιδευτικούς απινιδωτές.
1. Λιποθυμία και πλάγια θέση ασφαλείας – αναγνώριση και αντιμετώπιση λιποθυμίας, τοποθέτηση σε θέση ανάνηψης, με πρακτική εφαρμογή.
1. Αντιμετώπιση πνιγμονής – ελαφριά και βαριά απόφραξη αεραγωγού από ξένο σώμα, με ειδικές περιπτώσεις για παιδιά, εγκύους και υπέρβαρα άτομα, και άσκηση σε εκπαιδευτικό γιλέκο.
1. Ψυχολογία διασώστη και θύματος – διαχείριση φόβου, πανικού και σοκ στην ώρα του συμβάντος.
Βεβαίωση και συμμετοχή
Οι συμμετέχοντες θα λάβουν βεβαίωση με ισχύ 2 ετών. Η συμμετοχή είναι δωρεάν και δεν απαιτείται προηγούμενη γνώση.
Οι θέσεις σε πρώτη φάση είναι περιορισμένες και θα ακολουθήσει δεύτερη φάση επιμόρφωσης στο επόμενο διάστημα. 
Οι ενδιαφερόμενοι μπορούν να δηλώσουν συμμετοχή  στον σύνδεσμο: https://docs.google.com/forms/d/e/1FAIpQLSddDKCSaEmfxBd_t1_Wv3rPU6OQezhLcZb7xebTcu22u8zGbg/viewform 
έως την συμπλήρωση των θέσεων.

                                                                                       Γραφείο Επικοινωνίας και Δημοσίων Σχέσεων

                                                                                                      Δήμου Αλιάρτου - Θεσπιέων                                         

